cyanic-selkie/wikianc huggingface dataset:
ბავარიის ალპები
ბავარიის ალპები (Bayerische Alpen) — ქედი აღმოსავლეთ ალპებში. ფართო გაგებით ტერმინი „ბავარიის ალპები“ გამოხატავს ალპების იმ ნაწილს, რომელიც ბავარიის ტერიტორიაზე ვრცელდება. ვიწრო გაგებით, მოქცეულია მდინარეების ლეხისა და ზაალახის ხეობებს შორის. წინათ ბავარიის ალპებს მიაკუთვნებდნენ ალგეის ალპებს, ხოლო ბერხტესგადენის ალპები ცალკე შტოქედია. მაქსიმალური სიმაღლე 2656 მ (მთა გროსერ-კროტენკოპფი). დამახასიათებელია მყინვარული რელიეფი, მათ შორის ცირკული ფორმები. არის U-სებრი ხეობები, სადაც მყინვარული გენეზისის ტბებია ჩამდგარი. სიახლოვეს ვრცელდება ბავარიის წინაალპები.
რესურსები ინტერნეტში
Pré-Alpes bávaros
ვახტანგ VI-ის სამართლის წიგნთა კრებული (S-3683)
მინიატიურა|250პქ|ვახტანგ VI-ის სამართლის წიგნთა კრებული ვახტანგ VI-ის სამართლის წიგნთა კრებულის ხელნაწერი S-3683 დაცულია საქართველოს ხელნაწერთა ეროვნული ცენტრის S ფონდში. გადაწერილია 1708 წელს.
საწერ მასალად გამოყენებულია ქაღალდი. ხელნაწერი შეიცავს 336 ფურცელს, რომელთა ზომებია 30X21 სანტიმეტრი. წინ უძღვის მაღალაძის მიერ ხელით გადაწერილი, გრაფებში ჩასმული მუხლობრივი საძიებელი და მეორედ მოსვლის ფერადი მინიატიურა. გადაწერილია მხედრული დამწერლობით, შავი მელნით. სათაურები შესრულებულია სინგურით.
ლიტერატურა
კატეგორია:ქართული საერო ხელნაწერები კატეგორია:ხელნაწერთა ეროვნული ცენტრის S ფონდი
ულისე ალდროვანდი
ულისე ალდროვანდი (Ulisse Aldrovandi; ულის ალდროვანდუსი; დ. 11 სექტემბერი, 1522, ბოლონია — გ. 4 მაისი, 1605, ბოლონია) — იტალიელი ბუნებისმეტყველი. იყო ნატურალისტი, ექიმი, ბოტანიკოსი, ენტომოლოგი, ზოოლოგი და ჰუმანისტი. ბოლონიაში დააარსა ბოტანიკური ბაღი და მუზეუმი. კარლ ლინე და გრაფი ბიუფონი ალდროვანდის ბუნებისმეტყველების მამად მიიჩნევდნენ.
უთრუთიან-საამიანი (S-1594)
მინიატიურა|200პქ|მინიატიურა ხელნაწერიდან უთრუთიან-საამიანის ხელნაწერი S-1594 ქართული ხელნაწერი წიგნია XVII საუკუნიდან. გადაწერილი და მოხატულია ცნობილი კალიგრაფისა და მხატვრის, მამუკა თავაქალაშვილის მიერ სამეგრელოში 1647 წელს. ხელნაწერის მომგებელია ლევან II დადიანი.
ულისე ალდროვანდი
ბიოგრაფია
ულისე ალდროვანდი დაიბადა ქალაქ ბოლონიაში, თავადაზნაურთა ოჯახში. მის მშობლებს სურდათ, რომ ულისეს ნოტარიუსის პროფესია აერჩია, შესაბამისად ბოლონიის უნივერსიტეტში დაიწყო ჰუმანიტარული მეცნიერების, ლოგიკის, ფილოსოფიის, იურისპრუდენციის, მათემატიკისა და მედიცინის შესწავლა. სწავლა განაგრძო პადუაში. 1549 წლის ივნისში ულისე ალდროვანდის ბრალი დასდეს ერესში. სასჯელის თავის არიდების მიზნით იმავე წლის სექტემბერში მეცნიერმა საჯაროდ მოინანია დანაშაული, თუმცა იგი მაინც დააპატიმრეს და დაიბარეს პაპთან ქალაქ რომში. 1950 წლის აპრილამდე იმყოფებოდა შინაპატიმრობაში. ალდროვანდი რომში ყოფნის დროს დაუახლოვდა ადგილობრივ მეცნიერებს. ხელი მოჰკიდა ბოტანიკის, ზოოლოგიისა და გეოლოგიის შესწავლას.
უთრუთიან-საამიანი (S-1594)
საწერ მასალად გამოყენებულია ქაღალდი. შეიცავს 148 ფურცელს, რომელთა ზომებია 31X20,5 სანტიმეტრი. გადაწერილია მხედრული დამწერლობით, შავი მელნით. მამუკა თავაქალაშვილის მიერ შესრულებული ილუსტრაციები, დევები, ბატალური სცენები, საჭურველი და სხვა, ქართული ხალხური სახვის მანერითაა შესრულებული.
ლიტერატურა
კატეგორია:ხელნაწერთა ეროვნული ცენტრის S ფონდი
ულისე ალდროვანდი
ბიოგრაფია
1551 წლიდან ხელმძღვანელობდა მის მიერვე მოწყობილ რამდენიმე ექსპედიციას იტალიის პროვინციებში. აღწერა მრავალი ცხოველი, უმეტესად ეგზოტიკური სახეობები. 1553 წელს მედიცინისა და ფილოსოფიის სფეროში მიენიჭა მეცნიერის ხარისხი, ხოლო 1554 წლიდან ბოლონიის უნივერსიტეტში ასწავლიდა ლოგიკასა და ფილოსოფიას. 1559 წელს გახდა ფილოსოფიის პროფესორი, ხოლო 1561 წლიდან ბოლონიაში საბუნებისმეტყველო მეცნიერების პირველი პროფესორი. 1568 წელს ალდროვანდის ძალისხმევით ჩამოყალიბდა ბოტანიკური ბაღი, რომელიც დღემდეა შემორჩენილი. ბაღის კოლექციაში ამჟამად 5000 მცენარეების სახეობაა შემონახული. ასობით წიგნისა და სტატიის ავტორია, რომელთაგან გარკვეული ნაწილი მის სიცოცხლეშივე გამოქვეყნდა. მისი შრომებიდან აღსანიშნავია: „ორნითოლოგია“ (ტ. 1–3, 1599-1603), „მწერების შესახებ“ (1602).
ულისე ალდროვანდის სახელობიისაა მცენარის სახეობა, მთვარეზე არის მისი სახელობის ქედი.
სქოლიო
კატეგორია:იტალიელი მედიკოსები კატეგორია:იტალიელი ბოტანიკოსები კატეგორია:იტალიელი ზოოლოგები კატეგორია:იტალიელი ენტომოლოგები
რევაზ ბაირამაშვილი
რევაზ არჩილის ძე ბაირამაშვილი (დ. 14 ოქტომბერი, 1929, თბილისი, — გ. 30 მაისი, 2012) — ქართველი არქიტექტორი, საქართველოს დამსახურებული არქიტექტორი (1959).
ბიოგრაფია
1953 წელს დაამთავრა თბილისის სამხატვრო აკადემია. 1953-იდან მუშაობს „თბილქალაქპროექტში“ (1979-იდან - პროექტის მთავარი არქიტექტორი). ძირითადი ნამუშევრები: თბილისში — საცხოვრებელი სახლები მცხეთის ქუჩაზე (1962; თ. კანდელაკთან და დ. მორბედაძესთან ერთად). კეკელიძის ქუჩაზე (1968; ლ. მეძმარიაშვილთან და ნ. შოშიტაიშვილთან ერთად), ტ. ტაბიძის ქუჩაზე (1968); კომპლექსი: უნივერმაღი „თბილისი“, ალექსანდრე გრიბოედოვის სახელობის რუსული დრამატული თეატრი (ორივე 1977) და მეტროპოლიტენის სადგურის „ თავისუფლების მოედნის “ მიწისზედა ვესტიბიული (1967–1975, ყველა ავტორთა ჯგუფთან ერთად), საქართველოს სოფლის მშენებლობის სამინისტროს ინჟინრულ-ლაბორატორიის კორპუსი (1977; ლ. მეძმარიაშვილთან და ი. ყავლაშვილთან ერთად), რკინიგზის ვაგზალი (I რიგი — 1988; ი. ყავლაშვილთან, გ. შავდიასთან, ა. ჯიბლაძესთან ერთად; საქართველოს სახელმწიფო პრემია, 1992); გაგრაში - საქართველოს არქიტექტორთა კავშირის შემოქმედებითი სახლი (1980; ვ. აბრამიშვილთან, დ. მორბედაძესთან, ი. ყავლაშვილთან ერთად) და სხვა.
ლიტერატურა
კატეგორია:ქართველი არქიტექტორები კატეგორია:დაბადებული 14 ოქტომბერი კატეგორია:დაბადებული 1929 კატეგორია:გარდაცვლილი 30 მაისი კატეგორია:გარდაცვლილი 2012
Camponotus larvigerus
სქოლიო
კატეგორია:Camponotus
ბერგჰოფი (რეზიდენცია)
ბერგჰოფი (გერმ: Berghof) — ადოლფ ჰიტლერის პირადი სახლი ობერზალცბერგში, ბავარიის ალპებში, ბერხტესგადენთან ახლოს ბავარიაში (გერმანიის ერთ-ერთი რეგიონი).
რესურსები ინტერნეტში
კატეგორია:მესამე რაიხი კატეგორია:ბავარია
ლუგოს მუნიციპალიტეტები
300px|მინი|ლუგოს პროვინციის მდებარეობა ესპანეთის რუკაზე ლუგოს პროვინცია შედის გალისიის ავტონომიურ გაერთიანებაში და შედგება 67 მუნიციპალიტეტისაგან. ესპანეთის ადგილობრივი თვითმმართველობის კანონის (Ley reguladora de las Bases del Régimen Local) თანახმად მუნიციპალიტეტი წარმოადგენს სახელმწიფოს ტერიტორიული მოწყობის ძირითად სუბიექტს, რომლის ძირითადი ელემენტებია ტერიტორია, მოსახლეობა და ადგილობრივი ადმინისტრაცია. თითოეულ მუნიციპალიტეტს აქვს საბჭო, კომისია (მინისტრთა კაბინეტის მსგავსი) და ყავს მერი (ალკალდი). მუნიციპალური საბჭოს წევრებს ირჩევენ პროპორციული არჩევნების გზით.
ლუგოს პროვინციის ფართობია 9856 კმ² და 2019 წლის მონაცემებით მოსახლეობის რაოდენობა შეადგენს 329 587 მაცხოვრებელს. დედაქალაქია ლუგო, რომელიც ასევე მოსახლეობის მიხედვით ყველაზე დიდი მუნიციპალიტეტია. ფართობით ყველაზე დიდი მუნიციპალიტეტია ფონსაგრადა (438,45 კმ²), ხოლო ყველაზე პატარაა — რაბადე (5,2 კმ²).
სქოლიო
*
მონაცემთა ბიბლიოგრაფიული ბაზა
მონაცემთა ბიბლიოგრაფიულ ბაზას უწოდებენ ბიბლიოგრაფიული ჩანაწერების მონაცემთა ბაზას, მასალების ორგანიზებულ ციფრულ კოლექციას. მასში შედის აკადემიური ჟურნალები და გაზეთები, კონფერენციების მოხსენებები, რეპორტაჟები, პატენტები, წიგნები და სხვა მასალა. ბიბლიოთეკის კატალოგთან შედარებით, ბიბლიოგრაფიული ჩანაწერები წარმოადგენენ ანალიტიკას და არა სრულ მონოგრაფიებს.
სქოლიო
კატეგორია:მონაცემთა ბიბლიოგრაფიული ბაზები კატეგორია:საინფორმაციო მეცნიერება
შრი-ლანკა 2000 წლის ზაფხულის ოლიმპიურ თამაშებზე
შრი-ლანკამ ზაფხულის ოლიმპიურ თამაშებზე მეექვსედ იასპარეზა 2000 წელს, ავსტრალიის ქალაქ სიდნეიში. ამ თამაშებზე მათ მხოლოდ ერთი ვერცხლის მედალი მოიპოვეს.
რესურსები ინტერნეტში
კატეგორია:ქვეყნები 2000 წლის ზაფხულის ოლიმპიურ თამაშებზე კატეგორია:შრი-ლანკა ზაფხულის ოლიმპიურ თამაშებზე კატეგორია:აზიის ქვეყნები ზაფხულის ოლიმპიურ თამაშებზე
აბადინი
სქოლიო
კატეგორია:ლუგოს მუნიციპალიტეტები კატეგორია:ლუგოს ქალაქები
ძვ. წ. 920-იანები
მნიშვნელოვანი პიროვნებები
კატეგორია:ძვ. წ. X საუკუნე
Quercus salicina
Quercus salicina — ორლებნიანთა კლასის ხე წიფლისებრთა ოჯახიდან. გავრცელებულია იაპონიასა და სამხრეთ კორეაში.
რესურსები ინტერნეტში
კატეგორია:მუხა
Camponotus largiceps
Camponotus largiceps — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
Camponotus laotzei
Camponotus laotzei — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
Invision Community
Invision Community ( ადრე IPS Community Suite, Invision Power Board (მოკლედ IPS, IP.Suite ან IP Board) — ფორუმის ძრავა, შექმნილი კომპანია Invision Power Services-ის მიერ. დაწერილია PHP ენაზე და მონაცემთა ბაზად იყენებს mysql-ს. ასევე აქვს სხვა მონაცემთა ბაზის მხარდაჭერაც.
Invision Power Board არის მსოფლიოში ფორუმის ერთ-ერთო ყველაზე პოპულარული და ფართოდ გამოყენებადი ფასიანი ძრავა. აქვს უფასო და ფასიანი დიზაინებისა და ჩანართების მხარდაჭერა.
შრი-ლანკა 2004 წლის ზაფხულის ოლიმპიურ თამაშებზე
შრი-ლანკამ ზაფხულის ოლიმპიურ თამაშებზე მეშვიდედ იასპარეზა 2004 წელს, საბერძნეთის დედაქალაქ ათენში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 2004 წლის ზაფხულის ოლიმპიურ თამაშებზე კატეგორია:შრი-ლანკა ზაფხულის ოლიმპიურ თამაშებზე კატეგორია:აზიის ქვეყნები ზაფხულის ოლიმპიურ თამაშებზე
ჰიუ გრანტი
ჰიუ გრანტი (Hugh Grant; 9 სექტემბერი, 1960) — ბრიტანელი მსახიობი. სახელი გაითქვა 1994 წელს ფილმით „ოთხი ქორწილი და ერთი დაკრძალვა“, რისთვისაც მიიღო ოქროს გლობუსისა და BAFTA-ს ჯილდოები საუკეთესო მსახიობი მამაკაცისთვის. ასევე არის საპატიო სეზარის მფლობელი.
რესურსები ინტერნეტში
კატეგორია:ბრიტანელი მსახიობები კატეგორია:დაბადებული 1960
Combat Rock
ჩაწერა
თავდაპირველად იგეგმებოდა Combat Rock-ის ორმაგი ალბომის სახით გამოცემა, სამუშაო სახელწოდებით Rat Patrol from Fort Bragg, მაგრამ ეს იდეა არ განხორციელდა ჯგუფის შიდა დაპირისპირების გამო. ალბომის პირველი მიქსი გააკეთა მიკ ჯოუნსმა, მაგრამ ის არ მოეწონათ დანარჩენ წევრებს და ეს საქმე გლინ ჯოუნსს მიანდეს, რის შემდეგაც ალბომი ერთმაგ დისკად გარდაიქმნა. პირველი მიქსი მოგვიანებით ბუტლეგის სახით გავრცელდა.
გაფორმება
ალბომის გარეკანის ფოტო გადაიღო პენი სმითმა მიტოვებულ რკინიგზაზე ბანგკოკის მახლობლად, ჯგუფის Far East ტურის დროს, 1982 წელს.
Sandinista!-ს მსგავსად, Combat Rock-ის კატალოგის ნომერი 'FMLN2'-იც პოლიტიკური პარტიის სახელწოდების აკრონიმს წარმოადგენს. Frente Farabundo Martí para la Liberación Nacional (ფარაბუნდო მარტის ეროვნულ-გამათავისუფლებელი ფრონტი), ანუ FMLN ელ-სალვადორის სოციალისტური პარტიაა.
გამოცემა
2000 წელს, ჯგუფის დანარჩენ ალბომებთან ერთად, Combat Rock ხელახლა გამოიცა რემასტერირებული სახით.
მარკუს გრეის თანახმად, სიმღერა Red Angel Dragnet შთაგონებულია Guardian Angels-ის წევრის, ფრენკ მელვინის სიკვდილით. სიმღერა შეიცავს 1976 წლის ფილმის, ტაქსის მძღოლის მთავარი გმირის, ტრევის ბიკლის ციტატებს.
სიმღერაზე Ghetto Defendant მონაწილეობს ბიტნიკი პოეტი ალენ გინზბერგი. ის ჯგუფთან ერთად ასრულებდა სიმღერას მათ კონცერტებზე ნიუ-იორკში. სიმღერის ბოლოს ის კითხულობს გულის სუტრას, პოპულარულ ბუდისტურ მანტრას.
შეფასება და გავლენა
ალბომმა დადებითი შეფასებები მიიღო კრიტიკოსებისაგან. ბრიტანულ ჩარტებში მან მეორე ადგილი დაიკავა. ბილბორდის პოპ ალბომებში კი – მეშვიდე. ასევე ის მოხვდა ბევრი სხვა ქვეყნის ჩარტების ტოპ ათეულში. ამერიკის ხმისჩამწერი კომპანიების ასოციაციამ (RIAA) Combat Rock-ს ოქროს ალბომის სერტიფიკატი მიანიჭა 1982 წლის ნოემბერში, პლატინის სერტიფიკატი – 1883 წლის იანვარში, ხოლო მულტი-პლატინის – 1995 წლის ივნისში.
1999 წელს ჟურნალმა Q-მ ალბომი ხუთიდან სამი ვარსკვლავით შეაფასა და უწოდა „მათი ყველაზე გაყიდვადი ალბომი, მაგრამ დასასრულის დასაწყისი.“ 2000 წელს Alternative Press-მა Combat Rock-ს ხუთიდან სამი ვარსკვლავი მიანიჭა და დაწერა:„The Clash-ის ბოლოსწინა ალბომი...გამოიყენეს გაკვეთილები, რომლებიც წინა სამი წლის განმავლობაში ისწავლეს...მათი კომერციულად ყველაზე წარმატებული ალბომი“ 2004 წელს College Music Journal-მა Combat Rock მეხუთე ადგილზე შეიყვანა 1982 წლის 20 ყველაზე ხშირად დაკრული ალბომის სიაში.
დამატებითი მასალა
კატეგორია:1982 წლის ალბომები კატეგორია:The Clash-ის ალბომები კატეგორია:Epic Records-ის ალბომები
გენგამი (საფეხბურთო კლუბი)
გენგამი (En Avant de Guingamp) — ფრანგული საფეხბურთო კლუბი, დაარსდა 1912 წელს და მდებარეობს ბრეტანის რეგიონში, ქალაქ გენგანში. კლუბი თამაშობს საფრანგეთის საფეხბურთო ჩემპიონატის II ლიგაში.
რესურსები ინტერნეტში
კატეგორია:საფრანგეთის საფეხბურთო კლუბები
სპეცისიზმი
სპეცისიზმი — ადამიანთა რწმენა, რომლის მიხედვითაც ყველა სხვა დანარჩენი სახეობა არის დაქვემდებარებული და შესაბამისად, შეიძლება გამოყენებულ იქნას ადამიანთა საკეთილდღეოდ მიყენებული ტკივილისდა მიუხედავად. სპეცისიზმი წარმოადგენს ინდივიდებისთვის განსხვავებული ღირებულების, უფლებებისა და მნიშვნელობის მინიჭებას იმის მიხედვით, თუ რომელ სახეობას ეკუთვნიან. ტერმინს უმეტესწილად იყენებენ ცხოველთა უფლებების დამცველები, რომლებიც მიიჩნევენ, რომ სპეცისიზმი ისეთივე არასწორი შეხედულებაა, როგორც რასიზმი ან სექსიზმი. მათი არგუმენტი ისაა, რომ რომელიმე სახეობის წევრობა მორალურ ღირებულებაზე არ ახდენს გავლენას.
სპეცისიზმის საწინააღმდეგო შეხედულებებს სხვადასხვა საფუძველი აქვს, მათ შორისაა ზოგიერთი რელიგიის მოძღვრება, რომ ადამიანები შექმნილი არიან სხვა ცხოველებზე აღმატებული სტატუსით და მათზე ბატონობის უფლება აქვთ.
წარმოშობა
მინი| [[რიჩარდ დ. რაიდერი|რიჩარდ დ. რაიდერმა 1970 წელს შემოიტანა ტერმინი სპეცისიზმი]]
Quercus saravanensis
Quercus saravanensis — ორლებნიანთა კლასის ხე წიფლისებრთა ოჯახიდან. გავრცელებულია ჩინეთში, ლაოსსა და ვიეტნამში.
რესურსები ინტერნეტში
კატეგორია:მუხა
სპეცისიზმი
ტერმინის წარმოშობა
სპეცისიზმის იდეა საკმაოდ ძველია. პროფესორი პოლ ვალდო წერს, რომ ცხოველების ზომაზე მეტად დატვირთვა ტრადიციულად მართლდებოდა იმ მოსაზრებით, რომ ცხოველები ადამიანების მოსამსახურეებად შეიქმნენ. ამ მოსაზრებას ვაწყდებით არისტოტელესთან ძვ.წ. IV საუკუნეში და ციცერონთან I საუკუნეში.
ტერმინი „სპეცისიზმი" და შეხედულება, რომ ეს მხოლოდ ცრურწმენაა, პირველად 1970 წელს გამოჩნდა ბროშურაში „სპეცისიზმი", რომლის ავტორიც იყო ბრიტანელი ფსიქოლოგი რიჩარდ დადლი რაიდერი. 1969 წლის აპრილსა და მაისში მან დეილი ტელეგრაფს სამი წერილი მისწერა, სადაც აკრიტიკებდა ცხოველებზე ცდას გამომდინარე იმ შემთხვევებიდან, რომელთა მოწმეც თავად იყო სხვადასხვა ლაბორატორიებში. მალევე რაიდერი შეუერთდა ინტელექტუალთა და მწერალთა გაერთიანებას, სახელად „ოქსფორდის ჯგუფს", რომლის წევრებიც ცხოველთა უფლებებისთვის იბრძნოდნენ. ჯგუფი ხშირად ავრცელებდა ბროშურებს, მათ შორის იყო ზემოთ ნახსენები ბროშურა სპეცისიზმზე, რომელიც გმობდა ცხოველებზე ჩატარებულ ცდებს.
იდეის გავრცელება
იდეის პოპულარიზაცია მოახდინა ავსტრალიელმა ფილოსოფოსმა პიტერ სინგერმა, რომელიც რიჩარდ რაიდერს ოქსფორდის უნივერსიტეტში სწავლის პერიოდიდან იცნობდა. მან 1975 წელს გამოსცა წიგნი „ცხოველთა თავისუფლება", სადაც აღნიშნა, რომ სპეცისიზმი არღვევს ინტერესთა თანასწორობის პრინციპს, რომელიც ჯერემი ბენთემის მიხედვით, მდგომარეობს შემდეგში: „თითოეული ითვლება ერთად და არც ერთი - ერთზე მეტად." სინგერის თქმით, ადამიანებსა და სხვა ცხოველებში არსებობს განსხვავებები, მაგრამ მათ აქვთ საერთო მახასიათებელი - ტანჯვის განცდა, რის გამოც ორივე მხარე ერთნაირად უნდა იყოს მისგან დაცული.
ტერმინი მალე გავრცელდა. სინგერი აღნიშნავდა, რომ სიტყვა სპეცისიზმი არ მოსწონდა, მაგრამ უკეთესის მოფიქრებასაც ვერ ახერხებდა. 1985 წელს ეს ტერმინი ოქსფორდის ინგლისურ ლექსიკონში მოხვდა და განისაზღვრა, როგორც „ადამიანების მიერ ცხოველთა სახეობების დისკრიმინაცია ან ექსპლუატაცია, რაც ეფუძნება დასკვნას კაცობრიობის აღმატებულობის შესახებ." 1994 წელს ოქსფორდის ფილოსოფიის ლექსიკონში უფრო ფართო განსაზღვრება შემოიტანეს: „რასიზმისა და სექსიზმის მსგავსად, ადამიანისგან განსხვავებული ცხოველების სიცოცხლის, ღირსებისა და მოთხოვნილებების მიმართ პატივისცემის არქონა."
ანტისპეცისისტური კრიტიკა
მინი|მარცხნივ|[[რიჩარდ დოკინსი, სპეცისიზმის გამოჩენილი მოწინააღმდეგე]]
მარგინალური შემთხვევების არგუმენტი
ერთ-ერთი არგუმენტი, რომელიც გამოიყენება იმის საჩვენებლად, რომ სპეცისიზმი არის დაუსაუბუთებელი დისკრიმინაცია, არის მარგინალური შემთხვევების არგუმენტი. მის მიხედვით, თუკი ჩვილებს, მოხუცებს, კომაში მყოფებს, კოგნიტიურად უუნარო ადამიანებს გააჩნიათ გარკვეული მორალური ღირებულება, ასევე უნდა ჰქონდეთ ადამიანისგან განსხვავებულ ცხოველებს, რადგან მათ აქვთ ყველა ის მორალური თვისება, რაც ზემოთ ჩამოთვლილი კატეგორიის ადამიანებს. „მორალური სტატუსი" შეიძლება მოიცავდეს მკვლელობის ან წამების აკრძალვას, ან ზოგად მოთხოვნას, რომ დამოკიდებულება იყოს ანალოგიური.
ცხოველების ჰოლოკოსტი
დევიდ შტიბელი თავის ნაშრომში „შეიძლება თუ არა, ცხოველებისადმი მოპყრობა შევადაროთ ჰოლოკოსტს?" ამტკიცებს, რომ ნაცისტური რასიზმი მიაგავს სპეცისისტურ დამოკიდებულებას, რომელიც ხორცის ჭამასა და ფერმებში გაზრდილი ცხოველებისგან მიღებული პროდუქტების მოხმარებით გამოიხატება. ებრაელი ქირურგი მაიკლ ბერილენი კი თვლის, რომ სპეცისიზმსა და ნაცისტურ რასიზმს შორის პარალელი ვერ გაივლება, რადგან ეს უკანასკნელი განადიდებდა მჩაგვრელს და კიცხავდა სუსტსა და დევნილს. ის აღწერს სპეცისიზმს, როგორც უფლებების განსაზღვრას ჯგუფის წევრობის საფუძველზე, ნაცვლად მორალურ საფუძველზე დამყარებული ანალიზისა.
სპეცისიზმი მედიაში
სამეცნიერო ფანტასტიკისა და ფენტეზის ჟანრში სპეცისიზმს რასიზმის მსგავსი როლი აქვს და გამოიხატება მგრძნობიარე არსებების დისკრიმინაციაში, რასაც საფუძვლად უდევს მჩაგვრელ სახეობაში აღმატებულობის განცდა. მას რამდენიმე ფორმა აქვს: ადამიანების მიერ ჩაგვრა, სხვა სახეობების მიერ ადამიანთა ჩაგვრა, ან რომელიმე სახეობის მიერ სხვა სახეობის ჩაგვრა, რომელთაგან ადამიანი არცერთია. სპეცისიზმს შეიძლება ადგილი ჰქონდეს დედამიწაზე, სხვა პლანეტაზე, სხვა გალაქტიკაში ან პარალელურ სამყაროში.
სქოლიო
კატეგორია:დისკრიმინაცია კატეგორია:ცხოველთა უფლებები კატეგორია:ცრუ შეხედულებები კატეგორია:ეთიკური თეორია
Camponotus langi langi
Camponotus langi langi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
შრი-ლანკა 2008 წლის ზაფხულის ოლიმპიურ თამაშებზე
შრი-ლანკამ ზაფხულის ოლიმპიურ თამაშებზე მერვედ იასპარეზა 2008 წელს, ჩინეთის დედაქალაქ პეკინში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 2008 წლის ზაფხულის ოლიმპიურ თამაშებზე კატეგორია:შრი-ლანკა ზაფხულის ოლიმპიურ თამაშებზე კატეგორია:აზიის ქვეყნები ზაფხულის ოლიმპიურ თამაშებზე
ბეგონტე
ბეგონტე — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ლუგოს პროვინციის ტერა-ჩის კომარკის შემადგენლობაში. ფართობი — 126,8 კმ². მოსახლეობა — 2978 კაცი (2020 წ.).
სქოლიო
კატეგორია:ლუგოს მუნიციპალიტეტები კატეგორია:ლუგოს ქალაქები
გოგონა მარგალიტის საყურით
გოგონა მარგალიტის საყურით (Het Meisje met de Parel) — ნიდერლანდელი მხატვრის იან ვერმეერის ნამუშევარი. ნახატის სახელიდან გამომდინარე, ნამუშევრის მთავარ ობიექტად (ფოკუსად) მარგალიტის საყურე წარმოჩინდება. ნახატი ამჟამად მოთავსებულია მაურიცჰეისის გალერეის კოლექციაში, ჰააგაში, თუმცა, 2013 წელს იმის გამო, რომ მუზეუმს დამამთავრებელი სამუშაოები უტარდებოდა, სხვა ნამუშევრებთან ერთად აშშ-ის ტურში გააგზავნეს. 2013 წლის სექტემბრამდე იგი ატლანტის ჰაი მუზეუმში იყო გამოფენილი, ხოლო 2013 წლის 22 ოქტომბრიდან 2014 წლის 19 იანვრამდე ნიუ-იორკში, ფრიკის კოლექციაზე (Frick Collection).
ისტორია
ნახატზე მონიშნულია, როგორც „IVMeer“, მაგრამ თარიღი არ არის მითითებული. ასევე დაუზუსტებელია, შეკვეთილ იქნა ნახატი თუ არა, და თუ იქნა ვის მიერ. ნებისმიერ შემთხვევაში, ალბათ ის არ არის ნაგულისხმევი, როგორც უბრალო, ნებისმიერი ჩვეულებრივი პორტრეტი. მხატვარი შეეცადა ნახატზე აესახა მომენტი, როდესაც გოგონა თავს ატრიალებს მაყურებლის მიმართულებით და ახლახან შეამჩია ვინმე.
ნახატი წარმოადგენს tronie-ს, „თავის“ ასახვის XVII საუკუნის ნიდერლანდურურ მიმართულებას, რომელიც არ წარმოადგენდა მთლიან პორტრეტს. ნახატის ყველაზე ბოლო 1994 წლის რესტავრაციის შემდეგ, ფაქიზი ფერთა სქემა და გოგონას გამოხედვის მაყურებლისადმი სიახლოვე დიდად დაიხვეწა. აღდგენისას, აღმოაჩინეს, რომ მუქი ფონი, დღესდღეობით ცოტა დაწერტილი, თავდაპირველად მხატვრის მიერ ჩაფიქრებული იყო, როგორც მუქ მწვანედ. ეს ეფექტი მიღებულ იქნა, ამჟამინდელ მუქ ფონზე სქელი ღია ფერის საღებავის ფენის დადებით, რომელსაც „გლეიზ“-ად (Glaze) ან ლესირებად მოიხსენიებენ. რესტავრაციის მიუხედავად, მწვანე სარკალას (green glaze) ორი ორგანული პიგმენტი გაუუფერულდა.
ვიქტორ დე სტიუერსის რჩევით, რომელიც წლები ცდილობდა არ დაეშვა ვერმეერის იშვიათი ნახატების საზღვარგარეთ გაყიდვა, არნოლდუს ანდრიეს დე ტომბემ 1881 წელს ჰააგაში, აუქციონზე შეისყიდა ეს ნახატი, რომელშიც მან მხოლოდ ორი გულდენი და ოცდაათი ცენტი გადაიხადა. იმ დროისთვის, ნახატი საკმაოდ ცუდ მდგომარეობაში იყო. ტომბეს მემკვიდრეები არ ჰყავდა და 1902 წელს „გოგონა მარგალიტის საყურით“ და სხვა ნახატებიც მაურიცჰეისის მუზეუმს გადასცა.
მასობრივ კულტურაში
ტრეისი შევალიემ დაწერა ისტორიული რომანი, ასევე დარქმეული, როგორც გოგონა მარგალიტის საყურით (1999), რომელშიც მოგვითხრობს ნახატის შექმნის გარემოებებს. რომანში, იან ვერმეერი უახლოვდება გამოგონილ მოსამსახურეს სახელად გრიტს (დაფუძნებულს შევალიეს ახლო მეგობარ ჯეორჯია კენდალზე), ვერმეერი მას ასისტენტად ქირაობს, რომელიც ვერმეერის ცოლის მარგალიტის საყურეებით მისთვის პოზიორობს როგორც სამხატვრო მოდელი. რომანისგან შთაგონებით შეიქმნა იმავე სახელის მქონე ფილმი (2003) და დადგმა (2008). 2003 წელს გადაღებული ფილმის ერთ-ერთი მთავარი გმირის, გრიტის როლის შემსრულებელი სკარლეტ იოჰანსონი, ნომინირებული იქნა მრავალ ჯილდოზე, მათ შორის ოქროს გლობუსზე და BAFTA საუკეთესო მსახიობი ქალისთვის მთავარ როლში.
სქოლიო
კატეგორია:იან ვერმეერის ნახატები
აკაკი ბაინდურაშვილი
აკაკი გიორგის ძე ბაინდურაშვილი (დ. 10 თებერვალი, 1924, კასპი — გ. 2003) — ქართველი ფსიქოლოგი. ფსიქოლოგიის მეცნიერებათა დოქტორი (1968), პროფესორი (1970).
ბიოგრაფია
1951 წელს დაამთავრა თბილისის სახელმწიფო უნივერსიტეტის ფილოსოფიის ფაკულტეტი. იყო დიმიტრი უზნაძის სახელობის ფსიქოლოგიის ინსტიტუტის მეცნიერ-მუშაკი (1954-1960), თსუ-ის დოცენტი (1960-1968), თსუ-ის ასაკობრივი და პედაგოგიური ფსიქოლოგიის კათედრის გამგე (1980-იდან). კვლევით მუშაობას ეწევა ზოგად, საინჟინრო, შემოქმედების, ასაკობრივ და პედაგოგიურ ფსიქოლოგიაში. მრავალმხრივ დაამუშავა სახელდების პრობლემა, მისი ზოგადფსიქოლოგიური და საინჟინრო ფსიქოლოგიური ასპექტები, შეიმუშავა მეტყველებითი ნიშნის ფსიქოლოგიური თეორია. ყველა საკავშირო ფსიქოლოგთა ყრილობისა და მრავალი საკავშირო კონფერენციის, ფსიქოლოგთა XIX, XXI და XXII საერთაშორისო კონგრესების მონაწილე. ბაინდურაშვილის მონოგრაფიამ "სახელდების ექსპერიმენტული ფსიქოლოგია" მიიღო თსუ-ის პირველი პრემია (1971).
უაიტსნეიკი
უაიტსნეიკი (Whitesnake) — ინგლისური მძიმე როკ-ჯგუფი. იგი ჩამოაყალიბა დევიდ კოვერდეილმა.
უაიტსნეიკში სხვადასხვა დროს მოღვაწეობდა ბევრი მუსიკოსი, მათ შორის ჯონ ლორდი და იენ პეისი. გამოიცვალა რამდენიმე გიტარისტი: ბერნი მერსდენი, მიკი მუდი, ჯონ საიკსი, ედრიან ვანდენბერგი, ვივიენ კემპბელი და სტივ ვაი.
რესურსები ინტერნეტში
კატეგორია:ინგლისური მძიმე მეტალ ჯგუფები კატეგორია:1977 წელს ჩამოყალიბებული ჯგუფები კატეგორია:უაიტსნეიკი კატეგორია:ინგლისური მძიმე როკ-ჯგუფები
იმპერიის პროვინცია
იმპერია პროვინცია (Provincia di Imperia) — პროვინცია იტალიაში, ლიგურიის რეგიონში. დედაქალაქია იმპერია. მდებარეობს ზღვისპირა ალპების აღმოსავლეთით, პიემონტის პროვინციის სამხრეთით.
პროვინციის მოსახლეობა 220 217 ადამიანს შეადგენს (2008). ტერიტორია მთიანია, ძირითადად ზღვისპირეთში. მოიცავს პატარა ფართობს, ალპებსა და ზღვას შორის. მთავარი ქალაქებია იმპერია, სან-რემო და ვენტიმილია.
კომუნები
იმპერიის პროვინცია 67 კომუნისგან შედგება. ცხრილში მოცემულია ძრითადი კომუნები მოსახლეობის რაოდენობის მხრივ: მინი|მარცხნივ|250პქ|პროვინციის რუკა
დემოგრაფია
2010 წლის 31 დეკემბრის მონაცემებით არა იტალიელი მოსახლეობის უმეტესი ნაწილი მოდიოდა შემდეგ ქვეყნებზე:
სქოლიო
კატეგორია:იტალიის პროვინციები
გასაღები (კრიპტოგრაფია)
კრიპტოგრაფიაში ტერმინი „გასაღები“ აღნიშნავს ინფორმაციას, რომელიც ცალსახად განსაზღვრავს კრიპტოგრაფიული ალგორითმის და შიფრის გამომავლ შედეგს. შიფრაციის დროს მთლიანად გასაღებზეა დამოკიდებული ინფორმაციის ღია ტექსტიდან შიფროტექსტში, ხოლო დეშიფრაციის დროს — პირიქით, შიფროტექტიდან ღია ტექსტად გარდაქმნის პროცესი. გასაღები შესაძლოა გამოყენებულ იქნას სხვა კრიპტოგრაფიულ ალგორითმებში, კერძოდ ციფრულ ხელმოწერებსა და შეტყობინების აუთენტიფიკაციის კოდებში.
საჭიროება
უსაფრთხოების სისტემების შემუშავებისას, მართებულია გათვალისწინებულ იქნას ის ალბათობა, რომ ადრე თუ გვიან კრიპტოგრაფიული ალგორითმის დეტალები ცნობილი გახდება ბოროტგანმზრახველისათვის. ეს პრინციპი ცნობილია როგორც „კერჰოფის პრინციპი“ — „მხოლოდ გასაღების დაცულობა განსაზღვრავს სისტემის უსაფრთხოებას“, რაც კლოდ შენონის მიერ ჩამოყალიბდა, როგორც მაქსიმა — „მტერი იცნობს სისტემას“. კრიპტოგრაფიის ისტორია ინახავს იმის დამადასტურებელ მაგალითებს, რომ რთულია საიდუმლოდ იქნას შენახული ფართოდ გამოყენებადი ალგორითმის დეტალები. გასაღების საიდუმლოდ შენახვა გაცილებით იოლია, რადგან ეს ინფორმაციის უფრო მცირე ნაწილია. ამიტომაც თანამედროვე ალგორითმების უსაფრთხოება მთლიანად ეფუძნება გასაღების საიდუმლოდ შენახვის პრინციპს. გასაღების საიდუმლოდ შენახვა კრიპტოგრაფიის ერთ-ერთი ყველაზე რთულად გადასაწყვეტი პრობლემაა. ბოროტგანმზრახველს, რომელსაც აქვს გასაღები (მოპოვებული მოპარვით, გამოძალვით, დაშინებით, სოციალური ინჟინერიით ან სხვა გზებით), შეუძლია ნებისმიერ დროს აღადგინოს ამ გასაღებით დაცული ნებისმიერი დაშიფრული ინფორმაცია. კრიპტოგრაფიული ალგორითმები, რომლებიც იყენებენ ერთ გასაღებს შიფრაციის და დეშიფრაციის პროცესში, ეწოდებათ სიმეტრიული ალგორითმები, ხოლო ალგორითმებს, რომლებიც შიფრაციისთვის იყენებენ ერთ, ხოლო დეშიფრაციისათვის მეორე გასაღებს, უწოდებენ ასიმეტრიულ ალგორითმებს. ამ ორი გასაღებიდან ერთი (შიფრაციის) შესაძლოა იყოს ფართოდ ცნობილი, ხოლო მეორე (დეშიფრაციის) იქნას შენახული საიდუმლოდ. ეს საშუალებას იძლევა ნებისმიერმა გააგზავნოს მეორე გასაღების მფლობელთან დაშიფრული ინფორმაცია.
გასაღების სიგრძე
„ერთჯერადი ბლოკნოტისათვის“, იგივე იდეალური კრიპტოგრაფიული ალგორითმისათვის, გასაღების სიგრძე უნდა იყოს არანაკლებ შეტყობინების სიგრძისა. პრაქტიკულ სისტემებში კი შეტყობინების სიგრძე შესაძლოა მრავალჯერ აღემატებოდეს გასაღების სიგრძეს. ნებისმიერ შემთხვევაში გასაღების სიგრძე საკმარისად დიდ უნდა იყოს, რათა გამოირიცხოს ყველა შესაძლებელი ვარიანტის გადარჩევა, ე.წ. „უხეში ძალით გატეხვა“. ამჟამად სიმეტრიული ალგორითმებისათვის მეტნაკლებად უსაფრთხო გასაღების მინიმალურ სიგრძედ მიჩნეულია 80 ბიტი, ხოლო 128 ბიტი სიგრძის გასაღები ითვლება საკმაოდ ძლიერ გასაღებად. ასიმეტრიულ კრიპტოგრაფიაში გამოყენებულ გასაღებებს გააჩნიათ გარკვეული მათემატიკური სტრუქტურა, კერძოდ დამოკიდებულნი არიან ორ დიდ მარტივი რიცხვის ნამრავლზე. ეს ინფორმაცია უკვე წარმოდგენას იძლევა გასაღების სტრუქტურაზე, ამიტომ ასეთი სახის კრიპტოგრაფიაში გამოყენებულ გასაღებს გაცილებით მეტი სიგრძე მოეთხოვება. დღესდღეობით დაცულად ითვლება 3072 და მეტი ბიტი სიგრძის მქონე გასაღები.
ყველა ამ ალგორითმის (გარდა „ერთჯერადი ბლოკნოტისა“) აბსოლუტური მდგრადობა თეორიულად ჯერ არ არის დამტკიცებული. ნებისმიერ დროს შესაძლოა აღმოჩენილ იქნას მათემატიკური მეთოდი, რომლითაც მოხდება ამ ალგორითმების გატეხვა. ასევე იზრდება კომპიუტერული ტექნიკის გამოთვლითი სიმძლავრეები, რაც გადარჩევის დროს ამცირებს. ამიტომაც პრაქტიკულ სისტემებში ცდილობენ გამოიყენონ მაქსიმალურად დიდი სიგრძის გასაღებები.
გასაღების შერჩევა
გასაღების გამოცნობის თავიდან აცილების მიზნით, გასაღებები უნდა გენერირებულ იქნას შემთხვევითი რიცხვების გენერატორით და ჰქონდეს საკმარისი ენტროპია. საკმარისად დაცული გასაღებების გენერირება წარმოადგენს ცალკე კრიპტოგრაფიულ პრობლემას და სხვადასხვა სისტემებში შესაძლოა სხვადასხვანაირად იქნას გადაწყვეტილი. ზოგიერთ სისტემაში ხდება ენტროპიის „შეკრება“ სხვადასხვა აპარატული წყაროებიდან, რომელთა ქმედების დროის წინასწარ ზუსტად განსაზღვრა შეუძლებელია, მაგ, მყარი დისკის თავაკის მოძრაობა. მცირე მოცულობის შემთხვევითი (და საკმაოდ მაღალი ხარისხის ენტროპიის მქონე) ინფორმაციის მოსაგროვებლად ჩვეულებრივი კამათლებიც გამოდგება.
იხილეთ აგრეთვე
კატეგორია:კრიპტოგრაფია
Camponotus langi jejunus
Camponotus langi jejunus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
ცენტრალური აფრიკის რესპუბლიკა 1968 წლის ზაფხულის ოლიმპიურ თამაშებზე
ცენტრალური აფრიკის რესპუბლიკამ ზაფხულის ოლიმპიურ თამაშებზე პირველად იასპარეზა 1968 წელს, მექსიკის დედაქალაქ მეხიკოში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1968 წლის ზაფხულის ოლიმპიურ თამაშებზე კატეგორია:ცენტრალური აფრიკის რესპუბლიკა ზაფხულის ოლიმპიურ თამაშებზე კატეგორია:აფრიკის ქვეყნები ზაფხულის ოლიმპიურ თამაშებზე
ვილიალბა
ვილიალბა (Villalba‎, Vilalba) — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ლუგოს პროვინციის ტერა-ჩის კომარკის შემადგენლობაში. ფართობი — 379 კმ². მოსახლეობა — 14 079 კაცი (2020 წ.).
სქოლიო
კატეგორია:ლუგოს მუნიციპალიტეტები კატეგორია:ლუგოს ქალაქები
ბასილი ანკვირიელი
ბასილი ანკვირიელი — მღვდელმოწამე ბასილი ანკვირიელი ხუცესი, მოღვაწეობდა ანკვირიაში (ანკარა) მე-4 საუკუნეში. მისი ხსენების დღეებია 22 მარტი და 28 ივნისი. მისი მოღვაწეობის შესახებ ცნობები შემოინახა მეტაფრასულმა თხზულებამ „ღუაწლი წმიდისა და დიდებულისა მღვდელმოწამისა ბასილისი“. ეს წმინდანი ებრძოდა წარმართებსა და არიანელებს. იმპერატორ ივლიანე განდგომილის (იულიანე აპოსტატი) ბრძანებით ხუცესს საშოლტე ტყავი გააძრეს და წამებით გამოასალმეს წუთისოფელს.
ეს წმიდანი უნდა განვასხვაოთ მღვდელმოწამე ბასილი ანკვირელისაგან, რომლის ხსენება 14 იანვარს აღინიშნება.
ლიტერატურა
კატეგორია:IV საუკუნის ქრისტიანი წმინდანები
გროსერ-კროტენკოპფი
გროსერ-კროტენკოპფი (Großer Krottenkopf) — მწვერვალი დასავლეთ ავსტრიაში, ტიროლის ფედერალური მიწის ტერიტორიაზე. წარმოადგენს ალგეის ალპების უმაღლეს წერტილს. სიმაღლე 2656 მ. მდებარეობს გერმანიის საზღვრის სიახლოვეს. გროსერ-კროტენკოპფზე პირველი ასვლა განხორციელდა 1864 წელს.
რესურსები ინტერნეტში
კატეგორია:ავსტრიის მთები კატეგორია:ალპები
Quercus schottkyana
Quercus schottkyana — ორლებნიანთა კლასის ხე წიფლისებრთა ოჯახიდან. გავრცელებულია ჩინეთში.
Camponotus langi
Camponotus langi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
გოგონა მილიონ დოლარად
გოგონა მილიონ დოლარად (Million Dollar Baby) — კლინტ ისტვუდის 2004 წლის ამერიკული სპორტული დრამა. ის მოგვითხრობს კრივის მწვრთნელის შესახებ, რომელიც ეხმარება მოყვარულ ქალ-მორივეს გახდეს პროფესიონალი.
ჯილდოები
ოსკარი
სეზარი
რესურსები ინტერნეტში
კატეგორია:ინგლისურენოვანი ფილმები კატეგორია:2004 წლის ფილმები კატეგორია:ფილმები სპორტის შესახებ კატეგორია:ამერიკული ფილმები კატეგორია:კლინტ ისტვუდის ფილმები
უტრეხტის ზავი
მინი|მარჯვნივ|250პქ|უტრეხტის ზავის თავფურცელი უტრეხტის ზავი — საერთო სახელწოდება ორმხრივი სამშვიდობო ხელშეკრულებისა, რომლებითაც დასრულდა დამთავრდა ომი ესპანური მემკვიდრეობისათვის (1701-1714 წწ.), ზავი დაიდო 1713 წლის 11 აპრილს უტრეხტში და მას ხელი მოაწერეს ერთი მხრივ საფრანგეთსაა და ყველა მის მოწინააღმდეგეს (ინგლისს, ესპანეთსა და სხვა, საღვთო რომის იმპერიის გამოკლებით) შორის; 1713 წლის 13 ივლისს - ესპანეთსა და ინგლისს, ესპანეთსა და სავოიას შორის მოგვიანებით, 1714 წ. 26 ივლისს ესპანეთსა და ჰოლანდიის რესპუბლიკასა და 1715 წ. 6 თებერვალს ესპანეთსა და პორტუგალიას შორის).
უტრეხტის ზავმა დაადასტურა ესპანეთის იმპერიის ნაწილობრივი დაყოფა და დიდი ხნით უზრუნველყო ინგლისის საზღვაო და კოლონიური უპირატესობა. ინგლისმა ესპანეთისაგან მიიღო გიბრალტარი, მაონი (მენორკის კუნძულზე), ასიენტოს უფლება და საფრანგეთის მთელი რიგი სამფლობელოები ჩრდილოეთ ამერიკაში. ესპანეთის სამეფო ტახტზე აღიარეს ბურბონთა უფლება. 1714 წლის მარტში უტრეხტის ზავის დამატების სახით დაიდო რაშტატის ზავი.
რესურსები ინტერნეტში
კატეგორია:XVIII საუკუნის სამშვიდობო ხელშეკრულებები
ვილდშპიცე
ვილდშპიცე (Wildspitze) — მთა ავსტრიაში. ეცტალის ალპების უმაღლესი წერტილი. სიმაღლე 3768 მ. ჩრდილოეთით მდებარეობს მყინვარი ტაშახფერნერი, სამხრეთ-აღმოსავლეთით მყინვარი როფენკარფერნერი. აქვს ორი მწვერვალი: სამხრეთი (3768 მ) და ჩრდილოეთი (3765 მ). ვილდშპიცე პირველად დაიპყრეს 1848 წელს.
რესურსები ინტერნეტში
კატეგორია:ავსტრიის მთები კატეგორია:ალპები
Camponotus landolti
Camponotus landolti — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
მალაკოლოგია
მალაკოლოგია — ზოოლოგიის ერთ-ერთი დარგი, რომელიც შეისწავლის მოლუსკების (Mollusca) ანუ რბილტანიანების სისტემატიკას, ბიოლოგიას და მათ როლს სახალხო მეურნეობაში.
რესურსები ინტერნეტში
კატეგორია:ზოოლოგიური მეცნიერებები
Quercus semiserrata
Quercus semiserrata — ორლებნიანთა კლასის ხე წიფლისებრთა ოჯახიდან. გავრცელებულია ჩინეთში, ბანგლადეშში, ინდოეთში, მიანმარსა და ტაილანდში.
რესურსები ინტერნეტში
კატეგორია:მუხა
გიტირისი
სქოლიო
კატეგორია:ლუგოს მუნიციპალიტეტები კატეგორია:ლუგოს ქალაქები
ცენტრალური აფრიკის რესპუბლიკა 1984 წლის ზაფხულის ოლიმპიურ თამაშებზე
ცენტრალური აფრიკის რესპუბლიკამ ზაფხულის ოლიმპიურ თამაშებზე მეორედ იასპარეზა 1984 წელს, აშშ-ის ქალაქ ლოს-ანჯელესში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1984 წლის ზაფხულის ოლიმპიურ თამაშებზე კატეგორია:ცენტრალური აფრიკის რესპუბლიკა ზაფხულის ოლიმპიურ თამაშებზე კატეგორია:აფრიკის ქვეყნები ზაფხულის ოლიმპიურ თამაშებზე
სენტისი
რესურსები ინტერნეტში
კატეგორია:შვეიცარიის მთები კატეგორია:ალპები
ტრაპი
მინი|ტრაპული რელიეფი ([[აშშ).]] მინი|ტრაპი მინი|ბაზალტური ნაკადები ტრაპი (შვედ. trappa – კიბე) — კონტინენტური მაგმატიზმის განსაკუთრებული ტიპი, რომლისთვისაც დამახასიათებელია დიდი მოცულობით ბაზალტის ამოღვრა გეოლოგიურად მოკლე დროში (პირველ მილიონ წლებში). იკავებს დიდ სივრცეებს. ოკეანურ ქერქში ტრაპის ანალოგიურია — ოკეანური პლატო.
ტრაპული მაგმატიზმის რაიონებში იქმნება დამახასიათებელი რელიეფი: ბაზალტური ფენა მას ცუდად ექვემდებარება, ხოლო დანალექი ქანები ადვილად იმსხვრევა. შედეგად ტრაპული მაგმატიზმის არეები იძენენ ბრტყელი ვაკე ტერიტორიების იერს, რომლებიც განლაგებულია ბაზალტური საფრის ან ინტრუზიის თავზე, რომლებიც საფეხურებით არიან გამოყოფილნი. ტრაპულ პროვინციებში ხშირად განთავსებულია წყალვარდნილები.
მეტამორფიზმი
ტრაპულ მეტამორფიზმს მივყავართ სპეციფიურ ტიპთან, როგორიცაა კონტაქტური მეტამორფიზმი. ბაზალტური ძალები ახურებენ ინტრუზიის ძირსა და საფარს. მისგან იწევა მაგმური ემანაციის ნაკადი; დანალექი ქანებიდან — წყალი, ბუნებრივი აირი და ნავთობი, ხურდებიან ინტრუზიებიდან და ცვლიან როგორც გვერდით ქანებს, ისე ბაზალტებს. ასეთ შემთხვევაში, ვილუიზე წარმოქმნილ ქანებს შეუქმნიათ უმშვენიერესი გროსულარების, აქტარანდიტისა და სხვათა მინერალების კრისტალები. ტრაპული ინტრუზიის შექმნისას კუთხის ფენა მაგმატური მდნარის სითბოთი კუთხის მეტამორფიზირებას განიცდის და გარდაიქმნება გრაფიტათ. ასეთი წარმოქმნა აქვს აღმოსავლეთ-ციმბირის ბაქნის მრავალრიცხოვან გრაფიტულ წიაღისეულს.
უმსხვილესი ტრაპული პროვინციები
ტრაპული მაგმატიზმი სხვადასხვა დროს წარმოიქმნება ყველა ბაქანზე. ტრაპული ამოფრქვევები ხშირად დაკავშირებულია სხვა დიდ გეოლოგიურ მოვლენებთან, როგორებიცაა: კონტინენტების დანაწევრება, სახეობების მასობრივი ამოწყვეტა და დედამიწის მაგნიტური ველის შეცვლა. ტრაპული ამოფრქვევები ფიქსირდება პლანეტისგან მეტად მოშორებულ რაიონებში. მასშტაბური ამოღვრები გვხვდება პლანეტა ვენერაზე.
კონტინენტური ტრაპები
მსხვილი ტრაპული პროვინცია განლაგებულია ინდოსტანის ნახევარკუნძულზე და ქმნის დეკანის ზეგანს. ბაზალტური ფენის საერთო სიმძლავრე პროვინციის ცენტრში უტოლდება 2000 მ-ზე მეტს. ისინი განვითარებული არიან 1,5 მლნ. კმ²-ზე. ბაზალტის მოცულობა ეთანასწორება 512 000 კმ³-ს. დეკანურმა ტრაპებმა ამოღვრა დაიწყეს ცარცულისა და პალეოგენის მოჯნაზე.
ბაზალტური ტრაპები ფართოდ არის ცნობილი ასევე სამხრეთ ამერიკის ტერიტორიაზე (არგენტინა, ვენესუელა, კოლუმბია და სხვ.). ტრაპებთანაა დაკავშირებულია სპილენძ-ნიკლის სულფიდური (ნორილსკთან), პლატინის (სამხრეთი აფრიკა), ისლანდიური შპატისა (ციმბირი) და სხვა საბადოები.
ლიტერატურა
Flood basalt Plateau basaltico 洪水玄武岩 Vloedbasalt Pokrywa lawowa Flood basalt
ბიჰორი
ბიჰორი (Bihor) — მთის მასივი რუმინეთში, დასავლეთ რუმინეთის მთების ნაწილი. მოქცეულია მდინარეების კრიშულ-ალბისა და კრიშულ-რეპედეს შორის. მაქსიმალური სიმაღლე 1848 მ (მთა კურკუბეტა-მარე). აგებულია კრისტალური ფიქლებითა და გრანიტებით, მეზოზოური ასაკის ქვიშაქვებით, კონგლომერატებით, თიხაფიქლებით, კირქვებით. დამახასიათებელია კარსტი. ჭარბობს დამრეცტალღოვანი ქედები და მასივები. არის ჩამქრალი ვულკანები. კალთები შემოსილია ფართოფოთლოვანი და წიწვოვანი ტყით. მოიპოვება რკინის მადნისა და ბოქსიტების საბადო.
რესურსები ინტერნეტში
კატეგორია:რუმინეთის ქედები
რაშტატის ზავი
მინი|მარჯვნივ|250პქ|ევროპა რაშტატის ზავის შემდეგ რაშტატის ზავი – საერთაშორისო ხელშეკრულება. დაიდო საფრანგეთსა და საღვთო რომის იმპერიას შორის 1714 წლის 7 მარტს, წარმოადგენდა 1713 წლის უტრეხტის ზავის დამატებას, აღნიშნული ზავების შედეგად დამთავრდა ომი ესპანური მემკვიდრეობისათვის (1701-1714). 1713-1714 წლების განმავლობაში ეს ზავი მომზადდა საფრანგეთის მარშალის კლოდ ლუი ჰექტორ ვილარისა და ავსტრიელი პრინცის ევგენი სავოიელის მიერ.
კარლ VI ჰაბსბურგმა სცნო საფრანგეთის მეფე ფილიპე V ბურბონის უფლება ესპანეთის სამეფო ტახტზე, სამაგიეროდ ავსტრიის ხელში გადავიდა ესპანეთის მემკვიდრეობის მნიშვნელოვანი ნაწილი: ესპანეთის ნიდერლანდი, ჩრდილოეთ იტალია მილანითურთ, ნეაპოლის სამეფო, ტოსკანის ნაწილი, სარდინია. საფრანგეთს უნდა დაებრუნებინა რაინის მარჯვენა ნაპირზე მის მიერ ხელში ჩაგდებული ბრაიზახი და სხვა ქალაქები და დაენგრია თავისი ციხესიმაგრეები რაინისპირეთში. რაშტატის ზავის პირობები დაამტკიცეს გერმანელ თავადთა ბადენის კონგრესზე (1714 წლის ბადენის ზავი).
ლიტერატურა
კატეგორია:XVIII საუკუნის სამშვიდობო ხელშეკრულებები
ცენტრალური აფრიკის რესპუბლიკა 1988 წლის ზაფხულის ოლიმპიურ თამაშებზე
ცენტრალური აფრიკის რესპუბლიკამ ზაფხულის ოლიმპიურ თამაშებზე მესამედ იასპარეზა 1988 წელს, სამხრეთ კორეის დედაქალაქ სეულში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1988 წლის ზაფხულის ოლიმპიურ თამაშებზე კატეგორია:ცენტრალური აფრიკის რესპუბლიკა ზაფხულის ოლიმპიურ თამაშებზე კატეგორია:აფრიკის ქვეყნები ზაფხულის ოლიმპიურ თამაშებზე
Camponotus lancifer
სქოლიო
კატეგორია:Camponotus
კასტრო-დე-რეი
კასტრო-დე-რეი (Castro de Rey, Castro de Rei‎) — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ლუგოს პროვინციის ტერა-ჩის კომარკის შემადგენლობაში. ფართობი — 177 კმ². მოსახლეობა — 5073 კაცი (2020 წ.).
სქოლიო
კატეგორია:ლუგოს მუნიციპალიტეტები კატეგორია:ლუგოს ქალაქები
შვრიუკა
შვრიუკა, ველური შვრია (Avena fatua) — ერთწლოვანი მცენარე მარცვლოვანთა ოჯახისა. მცენარის სიმაღლე აღწევს 100-110 სმ-ს, ხოლო ღეროს სიმაღლე 0.5–1.2 სმ-ს. საგველა ყვავილედი აქვს.
შვრიუკა უმეტესად საგაზაფხულო კულტურების (შვრია, ქერი, ხორბალი) სარეველაა. ნორჩი მცენარე (სანამ საგველას გამოიტანდეს) საქონლის კარგი საკვებია.
ლიტერატურა
კატეგორია:მარცვლოვანნი
Yulafca Cugula Cinciriola Oves hluchý Flug-Hafer Avena fatua Avena fatua Avena fatua Tuulekaer Hukkakaura Folle avoine hsb:Njerodny wows Avena fatua カラスムギ Tuščioji aviža Wilde haver Floghavre Æгъзæллаг pcd:Avron Owies głuchy Flyghavre
ევა ბრაუნი
რესურსები ინტერნეტში
კატეგორია:დაბადებული 6 თებერვალი კატეგორია:დაბადებული 1912 კატეგორია:გარდაცვლილი 30 აპრილი კატეგორია:გარდაცვლილი 1945
მერალ აქშენერი
მერალ აქშენერი (Meral Akşener; ქორწინებამდე – გიურერი (Gürer); დ. 18 ივლისი, 1956, გიუნდოღდუ, ქოჯაელი, თურქეთი) — თურქი აკადემიკოსი, ისტორიკოსი და პოლიტიკოსი. თურქეთის ყოფილი შინაგან საქმეთა მინისტრი, კარგი პარტიის დამფუძნებელი და თავმჯდომარე.
1995 და 1999 წლის საპარლამენტო არჩევნებში სწორი გზის პარტიის სიით პარლამენტში შესული აქშენერი, 1996-1997 წლებში იყო თურქეთის შინაგან საქმეთა მინისტრი, ნეჯმეთინ ერბაქანის კოალიციურ მთავრობაში. 2007, 2011 და 2015 წლის ივნისის საპარლამენტო არჩევნებში MHP-ის სიით შევიდა პარლამენტში. 2015 წლის საპარლამენტო არჩევნების დროს თავისი პარტიიდან კანდიდატად დასახელდა. 2017 წლის 25 ოქტომბრიდან თავისი შექმნილი პარტიის თავმჯდომარეა. 2018 წლის საპრეზიდენტო არჩევნების დროს თავისი პარტიიდან პრეზიდენტის კანდიდატად დასახელდა.
ადრეული წლები
აქშენერის პოლიტიკური კარიერა 1994 წლის ადგილობრივი არჩევნებით დაიწყო, სადაც სწორი გზის პარტიიდან ქოჯაელის მერობის კანდიდატად დასახელდა.
შინაგან საქმეთა მინისტრი
1995 წელს სწორი გზის პარტიის (DYP) ქალთა ორგანიზაციის თავმჯდომარის რანგში, აქშენერი იმავე წელს გამართული საპარლამენტი არჩევნებში DYP-ის კანდიდატად ქოჯაელის ოლქიდან პარლამენტში აირჩიეს. 1996 წლის 28 ივნისს, ნეჯმეთინ ერბაქანის ხელმძღვანელობით შეიქმნა თურქეთის 54 კოალიციური ხელისუფლება, სადაც 1996 წლის 3 ნოემბრის სუსურლუკის სკანდალის შედეგად მოქმედი შინაგან საქმეთა მინისტრი მეჰმეთ აღარი გადადგა და მის ნაცვლად, თურქეთის ისტორიაში პირველ ქალ შინაგან საქმეთა მინისტრად აქშენერი დაინიშნა. 28 თებერვლის პროცესების დროს (სამხედროებმა ულტიმატუმი წაუყენეს ერბაქანის მთავრობას), როდესაც თურქეთის 54-ე მთავრობა დაიშალა, აქშენერის ვადა მინისტრის პოსტზე 1997 წლის 30 ივნისს ამოეწურა. 1999 წლის საპარლამენტო არჩევნების შედეგად, ისევ პარლამენტის წევრი გახდა, სტამბოლის საარჩევნო ოლქიდან. 2002 წლის საპარლამენტო არჩევნების დროს DYP-მ 9,54% შედეგით საარჩევნო ბარიერი ვერ გადალახა.
სგპ-ს შექმნის დროს
2001 წლის 4 ივლისს დატოვა „სწორი გზის პარტია“ და „სათნოების პარტიიდან“ გამოსული აბდულა გიულისა და რეჯეფ თაიფ ერდოღანის მიერ ჩამოყალიბებულ „რეფორმისტების“ ფრთას შეუერთდა. ახალი პარტიისთვის მუშაობის პროცესში განაცხადა, რომ მისი შვილი მუშაობს პარტიისთვის ახალი სახელის მოფიქრებაში. თუმცა, მოგვიანებით განაცხადა, რომ (ისინი) „ეროვნული პოლიტიკის ხედვას აგრძელებენ“ და დატოვა „რეფორმისტების“ ფრთა. 2001 წლის 3 ნოემბერს ნაციონალისტური მოძრაობის პარტიას შეუერთდა.
ნაციონალისტური მოძრაობის პარტიას
2001 წელს ნმპ-ის წევრად ჩარიცხული აქშენერი, 2007 წლის საპარლამენტო არჩევნების დროს, სტამბოლის ოლქიდან ნმპ-ის პარლამენტის წევრი გახდა. ამ პერიოდის განმავლობაში, ის პარტიის თავჯდომარის, დევლეთ ბაჰჩელის მთავარი მრჩეველი იყო. 2004 წლის ადგილობრივი არჩევნების დროს, ნმპ-ის სტამბოლის მერის კანდიდატი გახდა. 2007 წლის 10 აგვისტოს აირჩიეს პარლამენტის თავმჯდომარის მოადგილედ, მანამდე ბოლოს 1968 წელს იყო არჩეული ამ პოზიციაზე ქალი პარლამენტარი. იყო თურქეთ-ჩინეთის პარლამენტაშორისი მეგობრობის ჯგუფის წევრი. 2011 და 2015 წლის საპარლამენტო არჩევნების დროს, ისევ სტამბოლის ოლქიდან გახდა პარლამენტის წევრი. თუმცა, 2015 წლის ნოემბრის საპარლამენტო არჩევნების დროს, პარტიამ არ წამოაყენა მისი კანდიდატურა.
ნმპ-ის თავმჯდომარეობისთვის ბრძოლა და გარიცხვა
2015 წლის ნოემბერის საპარლამენტო არჩევნების დროს, ნმპ-ის ხმების დაკარგვის შედეგად, მან თვის ბოლოს ჩაატარა პრესკონფერენცია და მოითხოვა პარტიის რიგგარეშე ყრილობის ჩატარება და განაცხადა, რომ არის მზად ყველაფერი გააკეთოს, რაც მასზეა დამოკიდებული. სასამართლო გადაწყვეტილებით ჩანიშნულ პარტიის რიგგარეშე ყრილობაზე თავისი კანდიდატურა წამოაყენა პარტიის თავმჯდომარის პოზიციაზე. რიგგარეშე ყრილობის თარიღად 15 მაისი დასახელდა. თუმცა, პარტიის მთავარმა ოფისმა არ აღიარა ეს გადაწყვეტილება და აქშენერი 2016 წლის 8 სექტემბერს, პარტიიდან გარიცხეს. 2016 წლის 15 დეკემბერს, სასამართლომ დაამტკიცა აქშენერის პარტიიდან გარიცხვის გადაწყვეტილება.
პირადი ცხოვრება
მერალ აქშენერი 1980 წლიდან დაქორწინებულია თუნჯერ აქშენერზე, რომელიც პროფესიით ინჟინერია. მათ ჰყავთ საერთო ვაჟი – ფათიჰ აქშენერი (დაბ. 1984).
აქშენერი გალათასარაის და ქოჯაელისფორის ფანია.
სქოლიო
კატეგორია:დაბადებული 18 ივლისი კატეგორია:დაბადებული 1956 კატეგორია:თურქი პოლიტიკოსი ქალები
ცენტრალური აფრიკის რესპუბლიკა 1992 წლის ზაფხულის ოლიმპიურ თამაშებზე
ცენტრალური აფრიკის რესპუბლიკამ ზაფხულის ოლიმპიურ თამაშებზე მეოთხედ იასპარეზა 1992 წელს, ესპანეთის ქალაქ ბარსელონაში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1992 წლის ზაფხულის ოლიმპიურ თამაშებზე კატეგორია:ცენტრალური აფრიკის რესპუბლიკა ზაფხულის ოლიმპიურ თამაშებზე კატეგორია:აფრიკის ქვეყნები ზაფხულის ოლიმპიურ თამაშებზე
დეივიდ კოვერდეილი
დეივიდ კოვერდეილი (დ. 1951 წლის 22 სექტემბერს) — ინგლისელი მომღერალი. მან სახელი გაითქვა მძიმე როკ ჯგუფ Deep Purple-ში მოღვაწეობისას, შემდეგ კი საკუთარ ჯგუფში უაიტსნეიკი.
კარიერა
დეივიდ კოვერდეილმა პოპულარულობ მაშინ მოიპოვა, როდესაც Deep Purple-იდან წასული იენ გილანი შეცვალა. ის ქალაქ რედქარში (იორკშირი) ტანსაცმლის მაღაზიაში მუშაობდა, როდესაც თავისი ჩანაწერი, სურათან ერთად Deep Purple-ის წევრებს გაუგზავნა. ისინი მოიხიბლნენ დეივიდის ხმით და ჯგუფში აიყვანეს, სადაც ის ვოკალისტის მოვალეობებებს ბასისტ გლენ ჰიუზთან ერთად ასრულებდა. სამწლიანი ტურნე Deep Purple-თან ერთად 1976 წლის მარტში დასრულდა, როდესაც ჯგუფი დაიშალა.
1976-1977 წლებში დეივიდ კოვერდეილმა ორი სოლო ალბომი ჩაწერა: White Snake და Northwinds. 1978 წელს მან საკუთარი ჯგუფი უაიტსნეიკი ჩამოაყალიბა. 1982 წელს გავრცელდა ხმები, რომ კოვერდეილს ჯგუფ ბლექ საბათიდან წასული ვოკალისტი რონი ჯეიმზ დიო უნდა შეეცვალა, მაგრამ დეივიდმა უარი თქვა შეთავაზებაზე. მის ნაცვლად ჯგუფში Deep Purple-ის ყოფილი წევრი იენ გილანი აიყვანეს. 80-იან წლებში უაიტსნეიკმა მძიმე როკის სტილში რამდენიმე ალბომი ჩაწერა, რომლებშიც ბლუზის გავლენა იგრძნობოდა. ჯგუფმა პოპულარობა მოიპოვა დიდ ბრიტანეთსა და ევროპაში. აშშ-ში კი აღიარებას მხოლოდ ალბომ Whitesnake-ის გამოსვლის შემდეგ მიაღწია. 1994 უაიტსნეიკი დაიშალა, მას შემდეგ რაც ხმისჩამწერმა კომპანიამ მასთან კონტრაქტი აღარ განაახლა. კოვერდეილი აგრძელებდა მუსიკალურ კარიერას, ის ლედ ზეპელინის ყოფილ გიტარისტ ჯიმი პეიჯთან ერთად მუშაობდა პროექტზე Coverdale and Page.
1997 წელს საზოგადოებისთვის ცნობილი გახდა უაიტსნეიკის აღდგენის შესახებ.
გიტარისტები
თავისი კარიერის მანძილზე დეივიდ კოვერდეილს როკ სამყაროში ცნობილ მრავალ ნიჭიერ  გიტარისტთან ერდათ უმუშავია.
სოლო
1977 White Snake 1978 Northwinds 1990 The Last Note Of Freedom - სიმღერა შეტანილია ფილმის Days of Thunder საუნდტრეკში 1993 Coverdale and Page (ჯიმი პეიჯთან ერთად) 2000 Into the Light
ერთობლივი ნამუშევრები
1974 როჯერ გლოვერი - The Butterfly Ball and the Grasshopper's Feast (Behind the Smile) 1974 ჯონ ლორდი - Windows - 2nd Movement, Gemini 1976 ედი ჰარდინი - Wizard's Convention (Money To Burn) 1978 ბარბი ბენტონი - Ain't That Just The Way (სიმღერის Up In The Air თანაავტორი) 1989 სტივ ვეი - Passion and Warfare (For the Love of God) 2000 ბერნი მერსდენი - And About Time Too (Who's Fooling Who, 1981 წლის საკონცერტო ჩანაწერი, გამოვიდა მხოლოდ ალბომის განმეორებით გამოცემებში) 2003 ტონი ფრანკლინი - Wonderland (Sunshine Lady)
რესურსები ინტერნეტში
კატეგორია:Deep Purple-ის წევრები კატეგორია:ინგლისელი როკ-მომღერლები კატეგორია:დაბადებული 1951
ჯაბა ჯიღაური
ჯამბულ 'ჯაბა' ჯიღაური (დ. 8 ივლისი, 1992, თბილისი) — ქართველი ფეხბურთელი, ბათუმის „დინამოსა“ და საქართველოს ნაკრების ნახევარმცველი.
რესურსები ინტერნეტში
კატეგორია:დაბადებული 8 ივლისი კატეგორია:დაბადებული 1992 კატეგორია:ქართველი ფეხბურთელები კატეგორია:თბილისის დინამოს ფეხბურთელები კატეგორია:საჩხერის ჩიხურას ფეხბურთელები კატეგორია:ეროვნული ლიგის ფეხბურთელები კატეგორია:საქართველოს ნაკრების ფეხბურთელები
ჯორჯ ბალანჩინი
ბიოგრაფია
1921 წელს დაამთავრა პეტროგრადის მარიინსკის თეატრთან არსებული თეატრალური სასწავლებელი (პედაგოგი პ. გერდტი, ს. ანდრიანოვი), 1923 — პეტროგრადის კონსერვატორია. 1921–1924 პეტროგრადის ოპერისა და ბალეტის აკადემიური თეატრის მსახიობი იყო. ამავე წლებში დადგა ცეკვები სპექტაკლებში „ოქროს მამალი“ (ნ. რიმსკი-კორსაკოვი), „უიღბლო ეუგენი“ (ტოლერის ამავე სახელწოდების პიესა). 1923 ხელმძღვანელობდა პეტროგრადის „ახალგაზრდა ბალეტს“, რომლის შემადგენლობაში შედიოდნენ რუსული ბალეტის გამოჩენილი მოღვაწეები (ლ. ლავროვსკი, პ. გუსევი, ი. სლონიმსკი და სხვები). 1924-იდან ცხოვრობდა საზღვარგარეთ. 1925–1929 იყო პარიზის „ს. დიაგილევის რუსული საბალეტო დასის“ მთავარი ბალეტმაისტერი. 1932 — ფრანფული საბალეტო დასების „ბალე რიუს დე მონტე კარლოს“ და „ბალე — 1933-ის“ ბალეტმაისტერი. 1933 მიიწვიეს აშშ-ში, სადაც შექმნა „ამერიკული საბალეტო სკოლა“, რომლის საფუძველზეც ჩამოყალიბდა დასი (1948-იდან „ნიუ-იორკ სიტი ბალე“). ბალანჩინს დადგმული აქვს 160-ზე მეტი საბალეტო სპექტაკლი ბუენოს-აირესის, კოპენჰაგენის, ლონდონის, მილანის და სხვა ქალაქების თეატრებში. მისი საუკეთესო დადგმებია: ს. პროკოფიევის „უძღები შვილი“ (1928), ი. სტრავინსკის „აპოლონ მუსაგეტი“ (1928), „ორფევსი“ (1948), „აგონი“ (1957), „ბროლის სასახლე“ (ჟ. ბიზეს მუსიკის მიხედვით, 1941), „ბალე იმპერიალი“ (პ. ჩაიკოვსკის მუსიკის მიხედვით, 1941) და სხვა. ავტორია წიგნისა „ცნობილი ბალეტების დაწვრილებითი აღწერა“ (ინგლისურ ენაზე). ბალანჩინი მთელ მსოფლიოში აღიარებულია თანამედროვეობის უდიდეს ქორეოგრაფად. თავდაპირველად დგამდა სიუჟეტიან, ხოლო შემდეგ უსიუჟეტო, ე. წ. აბსტრაქტულ ბალეტებს. მის მიერ დადგმული ბალეტების უმრავლესობა ერთაქტიანია. მისი შემოქმედების ძირითადი პრინციპია მახვილი ქორეოგრაფიული მონახაზის, ხატოვანი, რთული მოძრაობების მეოხებით მუსიკა გახადოს ხილვადი. ბალანჩინის ხელოვნებამ ხელი შეუწყო ქორეოგრაფიის ახალ მიმართულებების ფორმირებას. ბალანჩინის ხელმძღვანელობით „ნიუ-იორკ სიტი ბალე“ საგასტროლოდ ორჯერ იყო ყოფილ სსრკ-ში (1962, 1972). სპექტაკლები გამართა თბილისშიც.
თბილისში არსებობს მისი სახელობის ქუჩა.
რესურსები ინტერნეტში
კატეგორია:ქართველი ბალეტმაისტერები კატეგორია:ამერიკელი ბალეტმაისტერები კატეგორია:დაბადებული 22 იანვარი კატეგორია:დაბადებული 1904 კატეგორია:გარდაცვლილი 29 აპრილი კატეგორია:გარდაცვლილი 1983 კატეგორია:ქართველი ამერიკელები ჯ